Beter Afrikaans - Simbole
3607 aktiewe gebruikers
SI is 'n afkorting vir die Internasionale Stelsel van Eenhede (uit Frans: Le Système International d'Unites). Dit is die moderne vorm van die metrieke stelsel en is die wêreld se mees gebruikte stelsel van meting in die alledaagse handel en wetenskap.
Dit bestaan ​​uit 'n samehangende stelsel van eenhede van meting, gebaseer op sewe basiseenhede, 22 benaamdes en 'n onbepaalde aantal naamlose samehangende afgeleide eenhede, asook 'n stel voorvoegsels as desimale vermenigvuldigers.
SI-simbole word in die reël met kleinletters geskryf. Byvoorbeeld:
Die internasionale SI-simbool vir liter is ’n hoofletter-L of ’n kleinletter-l, maar omdat die kleinletter-l in tik- en drukwerk met die syfer 1 verwar kan word, word die simbool ℓ oorwegend gebruik. Byvoorbeeld:
5 L wyn
5 ℓ wyn
Indien ’n getal voor ’n SI-simbool geskryf word, word ’n spasie tussen die getal en die simbool gelaat. Byvoorbeeld:
160 mm nie *160mm
50 kg nie *50kg
30 MW nie *30MW
Indien ’n kombinasie van ’n getal en ’n SI-simbool met ’n ander woord verbind, word die spasie tussen die getal en die simbool behou. Byvoorbeeld:
3,5 m materiaal
750 ml koeldrank
’n SI-simbool word nie deur ’n punt gevolg nie, behalwe as dit aan die einde van ’n sin voorkom. Byvoorbeeld:
Die kind het 23 kg geweeg.
Die kind weeg 23 kg.